שירי לוטן

שירי לוטן (נולדה ב-26 בספטמבר 1991) היא שחקנית, מפיקה ויזמית בתחום התיאטרון, קולנוע וטלוויזיה.

== ביוגרפיה ==
שירי לוטן נולדה וגדלה בתל אביב.

החלה את דרכה כשחקנית בגיל 8 כאשר נבחרה לשחק את דורותי בהצגה "הקוסם 2000" בבימויו של אורי פסטר. כילדה שיחקה במספר הצגות בתיאטרון הקאמרי, תיאטרון הבימה ועוד. בהמשך הנחתה את תוכנית הטלוויזיה ״מטבחבחים״ בערוץ ג'טיקס.

בנעוריה למדה בבית הספר לאמנויות בתל אביב במגמת תיאטרון.

בוגרת תיכון אלון ברמת השרון במגמת תיאטרון.

לוטן הייתה חברה בלהקת ״צעירי תל אביב״ במסגרתה שיחקה בסדרת הטלוויזיה ״ציון מאה״ בערוץ הראשון.

במהלך שירותה הצבאי למדה בסדנאות משחק בהנחיית ירון אדלשטיין בסמינר הקיבוצים.

לאחר סיום שירותה הצבאי החלה בלימודי משחק במסלול 4 שנתי ב״מסלול למצטיינים במשחק״ של החוג לאמנות התיאטרון באוניברסיטת תל אביב, אשר במהלכם זכתה במספר מלגות הצטיינות, ביניהן הצטיינות דיקן. בשנת 2017 סיימה את לימודי התואר הראשון בהצטיינות ובשנת 2018 סיימה את לימודי התואר השני בהצטיינות יתרה.

מאז משחקת בהצגות תיאטרון, מפיקה פרויקטים בקולנוע ובטלוויזיה, הקימה את המיזם "שחקנים ויוצרים" וכיהנה כשופטת בטקס פרסי הפרינג' ("קיפוד הזהב").

=== בתיאטרון ===
בשנת 1999 גילמה את דורותי בהצגה ״הקוסם 2000״ בבימוי של אורי פסטר.

בשנת 2000 גילמה את מורן בהצגה ״המכשפה״, מאת אברהם גולדפאדן, בבימויו של מיקי גורביץ׳ בתיאטרון הבימה.

בשנת 2000 גילמה את מולי בהצגה ״אנני״ בבימויו של מנחם גולן.

בשנת 2001 גילמה את מריה בהצגה ״עד ראייה״ מאת יהושע סובול, בבימויו של פאולוס מנקר בתיאטרון הקאמרי.

בשנים 2018–2019 גילמה את הכלה בהצגה ״רצח״ מאת חנוך לוין, בבימויה של אילאיל סמל. ההצגה הופיעה בתיאטרון צוותא והתארחה בתיאטרון החאן, תיאטרון חיפה ותיאטרון עכו, כמו כן ההצגה השתתפה בפסטיבלים הבינלאומיים: FITS רומניה, Kufar בלארוס, ISTF בולגריה.

בשנת 2019 שיחקה במופע ״פרפרים בזריחה״, מאת ובבימויו של עידן זילברשטיין, בהפקת פסטיבל Jaffa Fest ותיאטרון הסימטה.

בשנת 2020 גילמה את פרופסור זורבין בהצגה ״פינטה״ בבימויה ועיבודה של רוני טוביאס, בפסטיבל עכו.

בשנת 2021 גילמה את מריה בהצגה ״האם יש מקקים בישראל?" מאת נסים אלוני, בבימויו של מרט פרחומובסקי בתיאטרון הבימה.

בשנת 2022 גילמה את הלן בהצגה "התינוק עם מי האמבטיה", מאת כריסטופר דוראנג, בבימויה ועיבודה של שירי לוטן עצמה בהבימה 4.

בשנים 2022-2023 גילמה את יונה בהצגה "לשמור עלייך", מאת גור קורן ונופר הורביץ, בבימויה של אפרת שטיינהולף ב[https://youtheater.co.il/ תיאטרון הארצי לילדים ונוער].

בשנים 2021-2024 גילמה את אסנתי בהצגה הקומית ״מנחם יוצא למלחמה״, מאת דדי גל ואלמה וייך חושן, בבימויה של אלמה וייך חושן בתיאטרון תמונע.

בשנים 2023-2024 גילמה את חנהל'ה בהצגה "הלב האמיץ של אירנה סנדלר", מאת דפנה אנגל ובבימויו של משה קפטן בתיאטרון השעה הישראלי.

בשנים 2023-2024 גילמה את חן בהצגה "מקרה סוציאלי", מאת ובבימויה של גלי יחיעם בהבימה 4.

בשנת 2024 גילמה את לילי בהצגה "בגדי המלך החדשים", מאת דפנה אנגל ובבימויו של אלדר גוהר גרויסמן בתיאטרון השעה הישראלי.

=== בטלוויזיה ===
בצעירותה שיחקה בסדרות הקיץ ״המגנט״, ״מחנה קיץ״ ו״הקשבת הרווחת״ בערוץ הילדים.

השתתפה בתוכנית ״קומי קומי״ מאת שרי גורביץ, אסף שלמון וירון ארזי, בבימויו של דודו ארז, בערוץ ג׳טיקס.

הנחתה 3 עונות של התוכנית ״מטבחבחים״ מאת דודו ארז, בבימויה של רויטל בללי, בערוץ ג׳טיקס.

שיחקה בסדרה ״ציון מאה״ מאת הילה ואלון שלגל, בבימויו של מיקי יוסף, בערוץ הראשון.

=== הפקה ===
בשנת 2020 הייתה מנהלת ההפקה של הסדרה ״המניע״ של Yes דוקו, מאת ובבימוי טלי שמש ואסף סודרי, הסדרה הוקרנה גם כסרט בפסטיבל ירושלים ונמכרה ומשודרת בנטפליקס.

בשנים 2020-2021 הייתה מפיקה שותפה בפרויקט הניו מדיה ״מאגר העדויות של הקולנוע הישראלי״.

בשנת 2021 הפיקה את הסרט "תל אביב" מאת ובבימוי מרט פרחומובסקי. הסרט הוקרן בבכורה בתחרות הישראלית של פסטיבל הסרטים הבינלאומי חיפה וזכה בפרס סרט הביכורים.

בשנת 2021 הפיקה את ההצגה "האם יש מקקים בישראל" בתיאטרון הבימה.

בשנת 2022 הפיקה וביימה את ההצגה "התינוק עם מי האמבטיה" בהבימה 4.

בשנים 2022-2023 יזמה והפיקה את הפרויקט "ארבע על ארבע" בהבימה 4. הערב מתקיים אחת למספר חודשים ובו 4 במאים מתחלפים מגשימים 4 חלומות שונים על הבמה.
===בקולנוע===
ב-2023 שיחקה בסרטו של טומי לנג "גזוז" לצדם של רוברט הניג וענת מנדלסון.
=== שונות ===
בשנת 2021 מונתה להיות מנהלת התוכן של הבימה 4 ע"ש בלאנש רפפורט, אולם בתיאטרון הבימה, אשר מארח תיאטרון פרינג', פרפורמנס, מחול, סטנדאפ ועוד.

בשנת 2020 הקימה את המיזם "[https://www.facebook.com/ActorsAndCreators שחקנים ויוצרים]" - בו שחקנים מקריאים תסריטים ומחזות שיוצרים בודקים לראשונה. המיזם זכה להצלחה רבה והתקיימו בו מעל מאה קריאות. בין המשתתפים במיזם: יהושע סובול, מוטי לרנר, ליאור אשכנזי, רבקה מיכאלי ועוד.

כיהנה כחברה בוועדת השיפוט של פרס קיפוד הזהב בשנים 2019–2021.

עבדה כמדריכת טקסט ושחקנים בתיאטרון גשר ("רווקים ורווקות", "העבד"), בתיאטרון הערבי-עברי ביפו ("מחכים לגודו") ובתיאטרון האוניברסיטה ("הדיבוק", "רצח").

דיבבה בילדותה בערוץ הופ! (״אובי״, ״ברייני בייבי״, ״יוצרים קטנים״) ובערוץ הילדים (״ליגת הצדק״).

==קישורים חיצוניים==

* [https://www.kotler.co.il/clients/שירי-לוטן שירי לוטן] באתר הסוכנות מאיר קוטלר
* [https://www.shaham.org.il/actors-index/7508/שירי_לוטן שירי לוטן] באתר שח"ם – ארגון השחקנים והשחקניות בישראל
* המיזם [https://www.facebook.com/ActorsAndCreators "שחקנים ויוצרים"] ברשת החברתית פייסבוק
* אירוע [https://www.tel-aviv.gov.il/pages/MainItemPage.aspx?WebID=3af57d92-807c-43c5-8d5f-6fd455eb2776&ListID=969f7de3-0ac9-4a30-88f0-2e1a7281f3d0&ItemID=24752 "שחקנים ותושבים"] מבית [https://www.facebook.com/ActorsAndCreators "שחקנים ויוצרים"] בשיתוף עיריית תל אביב-יפו
* 
* דורון בראונשטיין, [https://chaitarbut.wordpress.com/2020/05/13/שירי-לוטן-הרגעים-שאני-משחקת-הם-הרגעים/ שירי לוטן: "הרגעים שאני משחקת, הם הרגעים שבהם אני חיה"] בבלוג ״[http://chaitarbut.wordpress.com חי תרבות]״
* [https://aicf.org/artist/shiri-lotan-2/ שירי לוטן] באתר [https://aicf.org// American-Israel Cultural Foundation] (באנגלית)

==הערות שוליים==

קטגוריה:שחקניות תיאטרון ישראליות
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:חברי להקת צעירי תל אביב
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:זמרות ישראליות
קטגוריה:זמרים ישראלים
קטגוריה:ישראליות שנולדו ב-1991
קטגוריה:ישראלים שנולדו ב-1991